Aalborg Stiftstidende, 1845-10-08
Fredagsnummeret af Fædrelandet er lagt under Beslag. Det er Meddelelsen af et aldeles paalideligt Referat af Hs. M. Kongens Tale til de kielske Professorer, uden en eneste tilføiet bemærkning, – hedder det i Fædrel." – det har foranlediget Beslaget. Det er saaledes Hs. M. Kongens egne Ord, som Justitsraad Reiersen har fordristet sig til at beslaglægge. At Sligt kan voves af en underordnet Embedsmand, uden at han udsætter sig for noget Ansvar; at det kan gjøres anden Gang, uagtet Høiesteret har stemplet Meddelelsen af Hs. Majestæts Taler som lovlig - Noget, hvorom der da heller ikke kan opstaae Tvivl hos noget fornuftigt Menneske – det er visseligt et stort Vidnesbyrd om vort Bureaukraties Magt og Myndighed. – En Efterretning af største Vigtighed for vort hele indenlandske Communicationsvæsen er hertil igaar arriveret og berettes idetmindste fra flere paalidelige Kilder som aldeles sikker: nemlig at Actiebeløbet til den sjællandske Jernbanes Fortsættelse fra Roeskilde til Korsør er tegnet i Birmingham med 5000 Actier og Jernbanelinien fra Kjøbenhavn til Kor før saaledes at betragte som fuldstændig etableret. At en Fortsættelse af Banen til Fyen og Forbindelse med en ven tuel slesvigejydsk Jernbane, tidligere eller sildigere, vil paafølge, er ved Jernbanevæsenets tiltagende Udvikling ikke at betvivle. Som Følge af den fortsatte Actietegning ere de Kjøbenhavn-Rodskildske Actier i Hamborg stegne fra 91 til - Paa det yndige og historisk mærkværdige Skjoldenæsholm feiredes den 3die de en herlig Jubelfest, da det paa den Dag var 50 Aar siden dets Eier, Kammerherre Major Neergaard, kjøbte Eiendommen. En overordentlig talrig Forsamling af Godsets og Omegnens Bønder og af de forskelligste Classer af Medborgere omgav den ædle Jubelolding, og Alle kappedes om at bevise ham deres Hengivenhed og Kjærlighed. Hvad han i den lange Række af Aar har virket for sit Godses og sin Omgivnings Vel, derom bære de mange smukke Bøndergaarde og Huse, de mange skjønne grundmurede Skoler, han har opført, den paa Godset fremblomstrende Agerdyrkning og Vindskibelighed og den almindelig udbredte Velstand og Tilfredshed de umiskjendeligste Vidnesbyrd. Vi ville ikke give en Beskrivelse af den glimrende Fest, de mange Deputationer, der bragte den elskede Olding deres Lykønskning, de mange Æresporte, Bønderne havde opreist omkring paa Godset, som oprigtige Yttringer af deres Taknemmelighed og Kjærlighed, og de flere Beviser, som Alle ydede ham paa deres sande Høiagtelse. Et skjønnere Forhold imellem Godseier og Bonde kan der ikke tænkes end det som fandt Sted paa denne Dag. Det var som en elsket Fader, der vandrer iblandt sine kjærlige Børn. Tilfredshed og Glæde lyste af hvert et Øie, og mangen Velsignelse nedbades over den hædrede Oldings Hoved. Et nyt Minde om sine ædle Følelser reiste han sig, ved til et nyt Sygehuus i Ringsted at skjænke flere Tusinde Rbd. (B. T.) U Exammen for Gartnere. Til denne Examen havde iaar indstillet sig 10 Candidater, iblandt hvilke 2de ved den skriftlige Præliminair-Prøve, ikke bleve admitterede til den egentlige Examen. Ved den practiske Prøve var der een som ikke bestod. Den theoretiske Prøve afholdtes i botanisk Have. De 7 Candidater, som bestode Examen, nemlig: L. C. Bakke, N. F. Jørgensen, A. H. Schou, J. Døllner, H. Madsen, H. Zipelius og Vigo Rasmussen, erholdt Alle Charakteren: godt. - Til Examen artium har denne Gang meldt sig 111, hvoraf 6 ere udeblevne. Dette Antal er langt mindre end det, der i de sidste 10 Aar har meldt sig til at dimitteres. (Flyvep.)– Resultatet af Afgangsexamenen ved Metropolitanskolen var saaledes, at 4 erholdt første Charakteer, nemlig: H.M. V. Fibiger, C. F. Amdrup, H. P. E. Hansen, og J. C. Gad, og 6 anden Charakteer, nemlig: H. G. C. Gad. S. C. Gad. C. Sidenius, J. L. Ludvigsen, C. M. Schmidt og F. L. C. Jensen Fogh. (B. Td.)– Skuspiller Schneider er interimistisk ansat som Regisseur. – Hr. Rudolf Meyer vil og kort Tid debutere paa det kgl. Theater i "Den hvide Dame." Jnat er Hr. Hofagent og Hofvexeleer Heilbuth pludseligen død. Da Hr. Heilbuth forinden har fremstillet sig for Retten, for at aflægge den ham i den bekjendte Sag med Bruuns Bo paalagte Eed, og ikkun heri en bleven hindret ved Modpartiets Protest og Erklæring af Appel, saa vil følgen heraf, efter hvad der almindelig antages, blive, at Eden, dersom Høiesteret stadfæstet Hof- og Stadsretsdommen, bliver betragtet som aflagt. (Fædrel. 3 – Dampskibet "Frederik den 6te, er i Løverdags løbet lækt og har maattet landsætte ved Grønsund under Møen for at frelse Passagerer og Gods. Man havde haabet at faae det flot, men efter et ved Nærværendes Afgang indløbet Budskab skal Dampskibet senere være aldeles sønderslaaet. Dets nye Fører, Lieutenant i Søetaten Tuxen, havde paa det vanskelige Farvand 2 bekjendte Mænd med sig og Skibets Uheld kan saaledes vist ikke tiltegnes ham eller nogen af Personalet i mindste Maade. Ganske mærkeligt er det, og ikke uden Næring for gammel Semandsfordom, at Dampskibets tidligere Medrheder, den i denne Fart bekjendte og nu i disse Dage til Havnefoged i Kjøbenhavn udnævnte Capitain Hefs, uafbrudt siden Fartens Begyndelse og i ca. 15 Aar har ført dette Dampskib, som han først havde qvitteret for dets sidste ulykkelige Reise. Skibet er assureret i Kjøbenhavn for 19,200 Rbdlr. * Kartoffelsygdommen er nu ogsaa udbrudt i Skaane, hvor man ved denne ulykkelige Epidemie gaaer Glip af en riig Høst af denne vigtige Forbrugsartikel.